CELEX: 32015R1979
Language: bg
Date: 2015-08-28 00:00:00
Title: Делегиран регламент (ЕС) 2015/1979 на Комисията от 28 август 2015 година за изменение на приложения II, III и IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции

5.11.2015   
            
            
               BG
            
            
               Официален вестник на Европейския съюз
            
            
               L 289/3
            
         ДЕЛЕГИРАН РЕГЛАМЕНТ (ЕС) 2015/1979 НА КОМИСИЯТА
   от 28 август 2015 година
   за изменение на приложения II, III и IV към Регламент (ЕС) № 978/2012 на Европейския парламент и на Съвета за прилагане на схема от общи тарифни преференции
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 978/2012 на Европейския парламент и на Съвета от 25 октомври 2012 г. за прилагане на схема от общи тарифни преференции и за отмяна на Регламент (ЕО) № 732/2008 на Съвета (1), и по-специално член 5, параграф 3, член 10, параграф 5 и член 17, параграф 2 от него,
   като има предвид, че:
   
               (1)
            
            
               В член 4 от Регламент (ЕС) № 978/2012 се установяват критериите за предоставяне на тарифни преференции по общия режим на Общата схема от преференции („ОСП“).
            
         
               (2)
            
            
               В член 4, параграф 1, буква а) от Регламент (ЕС) № 978/2012 се предвижда, че държава, която е била класифицирана от Световната банка през три последователни години като държава с висок доход или държава с по-висок среден доход, не следва да се ползва от преференциите по ОСП.
            
         
               (3)
            
            
               В член 4, параграф 1, буква б) от Регламент (ЕС) № 978/2012 се предвижда, че държава, която се ползва по същество за целия търговски обмен от преференциален режим за достъп до пазара, с който се предвиждат същите тарифни преференции като по ОСП или по-добри, не следва да се ползва от преференциите по ОСП.
            
         
               (4)
            
            
               Списъкът на държавите — бенефициери по предвидения в член 1, параграф 2, буква а) от Регламент (ЕС) № 978/2012 общ режим на ОСП, се съдържа в приложение II към посочения регламент. В член 5 от Регламент (ЕС) № 978/2012 се предвижда, че всяка година до 1 януари се прави преглед на приложение II, за да се отразят промените във връзка с критериите, определени в член 4. Освен това в посочения член се предвижда, че на конкретната държава — бенефициер по ОСП, и на икономическите оператори трябва да се даде достатъчно време за организирано приспособяване към преразгледания статут на държавата по ОСП. Съответно режимът на ОСП ще продължи да се прилага в продължение на една година след датата на влизане в сила на промяната в статута на държавата на основание член 4, параграф 1, буква а) и в продължение на две години, считано от началната дата на прилагане на преференциалния режим за достъп до пазара, както е предвидено в член 4, параграф 1, буква б).
            
         
               (5)
            
            
               Фиджи, Ирак, Маршаловите острови и Тонга бяха класифицирани от Световната банка като държави с по-висок среден доход през 2013, 2014 и 2015 г. Следователно тези държави вече не отговарят на условията за ползване със статут на бенефициери по ОСП съгласно член 4, параграф 1, буква а) и следва да бъдат заличени от приложение II към Регламент (ЕС) № 978/2012. Регламентът за заличаване на държава бенефициер от списъка на държавите — бенефициери по ОСП, следва да започне да се прилага една година след датата на влизането в сила на регламента. С цел опростяване на прилагането и в интерес на правната сигурност Фиджи, Ирак, Маршаловите острови и Тонга следва да бъдат заличени от приложение II, считано от 1 януари 2017 г.
            
         
               (6)
            
            
               На различни дати през 2014 г. започна да се прилага режим за преференциален достъп до пазара за посочените по-долу държави, както следва: Грузия — на 1 септември 2014 г., Камерун — на 4 август 2014 г., и Фиджи — на 28 юли 2014 г. С цел опростяване на прилагането и в интерес на правната сигурност Грузия и Камерун също следва да бъдат заличени от приложение II, считано от 1 януари 2017 г. Както е обяснено в съображение 5, Фиджи следва да се заличи от приложение II и поради новия му статут на държава с по-висок среден доход.
            
         
               (7)
            
            
               В член 9, параграф 1 от Регламент (ЕС) № 978/2012 се установяват конкретни критерии за предоставяне на право на ползване на тарифни преференции по специалния насърчителен режим за устойчиво развитие и добро управление („ОСП+“). Едно от съществените условия за това е държавата да е бенефициер по ОСП. Списъкът на държавите — бенефициери по ОСП+, се съдържа в приложение III към Регламент (ЕС) № 978/2012.
            
         
               (8)
            
            
               Тъй като престава да бъде бенефициер по ОСП, считано от 1 януари 2017 г., Грузия престава да бъде бенефициер и по ОСП+ съгласно член 9, параграф 1 от Регламент (ЕС) № 978/2012. Поради това Грузия следва да бъде заличена и от приложение III към Регламент (ЕС) № 978/2012, считано от 1 януари 2017 г.
            
         
               (9)
            
            
               В член 17, параграф 1 от Регламент (ЕС) № 978/2012 се предвижда, че държава, която е определена от ООН за най-слабо развита държава, следва да се ползва от тарифните преференции, предвидени по специалния режим за най-слабо развитите държави (инициативата „Всичко освен оръжие“ (ВОО). Списъкът на държавите — бенефициери по инициативата ВОО, се съдържа в приложение IV към посочения регламент.
            
         
               (10)
            
            
               На 1 януари 2014 г. ООН изключи Самоа от групата на най-слабо развитите държави. Съответно Самоа вече не отговаря на условията за ползване със статут на бенефициер по инициативата ВОО съгласно член 17, параграф 1 и следва да бъде заличена от приложение IV към Регламент (ЕС) № 978/2012. Регламентът за заличаване на държава бенефициер от списъка на държавите — бенефициери по инициативата ВОО, следва да започне да се прилага след три години преходен период, считано от датата на влизане в сила на регламента. Поради това Самоа следва да бъде заличена от приложение IV, считано от 1 януари 2019 г.,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения на Регламент (ЕС) № 978/2012
   Регламент (ЕС) № 978/2012 се изменя, както следва:
   
               1)
            
            
               В приложение II следните държави и съответстващите им азбучни кодове се заличават съответно от колони А и Б:
               
                           CM
                        
                        
                           Камерун
                        
                     
                           FJ
                        
                        
                           Фиджи
                        
                     
                           GE
                        
                        
                           Грузия
                        
                     
                           IQ
                        
                        
                           Ирак
                        
                     
                           MH
                        
                        
                           Маршалови острови
                        
                     
                           TO
                        
                        
                           Тонга
                        
                     
         
               2)
            
            
               В приложение III следната държава и съответстващият ѝ азбучен код се заличават съответно от колони А и Б:
               
                           GE
                        
                        
                           Грузия
                        
                     
         
               3)
            
            
               В приложение IV следната държава и съответстващият ѝ азбучен код се заличават съответно от колони А и Б:
               
                           WS
                        
                        
                           Самоа
                        
                     
         Член 2
   Влизане в сила и прилагане
   Настоящият регламент влиза в сила на 1 януари 2016 г.
   Член 1, параграфи 1 и 2 се прилага от 1 януари 2017 г.
   Член 1, параграф 3 се прилага от 1 януари 2019 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 август 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 303, 31.10.2012 г., стр. 1.